|  |  |  |  |  |  |  |
| --- | --- | --- | --- | --- | --- | --- |
| Акциони план програма професионалне орјентације за школску 2014/2015. годину | | | | | | |
| Садржај рада | Активности за реализацију садржаја | Учесници активности | Начин реализације | Динамика реализације | Разултати активности | Извор доказа |
| Проширивање Тима за професионалну орјентацију | Укључивање одељењских старешина ученика 7.разреда и чланова Ученичког парламента | -Одељењске старешине 7. разреда  -Ученички парламент | Сарадња и договор о даљем раду са одељењским старешинама и члановима Парламента | До 10. септембра 2014. | Унапређивање рада Тима укључивањем ученика и одељењских старешина, јер преносе мишљeња различитих интересних структура | записници |
| Рад (обука, тј. преношење стечених знања из области ПО ) са од. старешинама 7. разреда и члановима Ученичког парламента ( ВТ) | -оспособљавање одељењских старешина и чланова УП за рад са ученицима 7. разреда  -припремање рада (радионица) | -Одељењске старешине 7 разреда  -чланови Ученичког парламента | Кроз радионице и предавања | До 10. септембра 2014. | Оспособљавање одељењских старешина 7. разреда и чланова Ученичког парламента за рад са ученицима 7. разреда на тему професионалне орјентације | -Белешке о реализованим састанцима  фотографије |
| Активности вршњачког тима које доприносе промовисању пројекта ПО | -промовисање пројекта ПО кроз израду постера, флајера  -истицање значаја рада на ПО ученика | -чланови Тима,  -чланови Ученичког парламента ( ВТ) | Кроз радионице, кроз вршњачко деловање | Од октобра | Унапређивање компетенција ученика 7.и 8.разреда у области професионалне оријентације | - белешке ученика  фотографије |
| Рад тима за ПО са ученицима 7. и 8. разреда | Припрема рада и материјала за рад | Чланице тима и ученици | Радионице из Приручника | Друга половина септембра | Унапређивање компетенција ученика 7.и 8.разреда у области професионалне оријентације | -Извештаји о раду  -фотографије  -прдукти рада |
| Рад одељењских старешина 7. и 8. разреда и чланова Ученичког парламента са ученицима седмог и осмог разреда на тему професионалне орјентације | Припремање рада са ученицима (радионица) од стране одељењских старешина 7. и 8. разреда и чланова Ученичког парламента, уз помоћ чланова Тима | -Одељењске старешине 7. и 8. разреда  -ученици 7. и 8. разреда  -чланови Тима | - Кроз радионице и предавања  -разговором са ученицима  -саветодавним радом  -дискусијом | Почевши од септембра –по једну радионицу месечно реализују чланови тима за ПО и по две/три радионице /предавања месечно реализују одељењске старешине | Унапређивање компетенција ученика 7. и 8. разреда у области професионалне орјентације | -белешке ученика  фотографије  -ученички портфолији |
| Рад са родитељима ученика 7. и 8.разреда | Радионице намењене родитељима ученика, сарадња и саветодавни рад са родитељима | Родитељи ученика, одељењске старешине, чланови тима | Радионичарским радом, разговором | У току школске године, у зависности од актуелних дешавања и заинтересованости родитеља | Родитељи ученика су активно укључени у пружање подршке  и помоћи приликом избора средње школе свог детета | Извештаји о раду, фотографије, белешке |
| Реални сусрети | -посета средњим школама  -интервју са представницима одређеног занимања, на основу интересовања ученика  -посета НСЗ  -посета ученика средњих школа нашој школи ради размене искустава | -ученици 7. и 8. разреда  -спољни сарадници  -ученици средњих школа | Кроз разговор, разгледање, евидентирање, структуирани интервју | Март-мај 2014.г | Ученици се упознају са различитим занимањима и профилима у појединим средњим школама као и са карактеристикама одређених занимања | -белешке ученика о интервјуу  -фотографије  -ученички портфолији  -извештаји |
| Евалуација | Састанци на којима се прати рад, процењује, уочавају недостаци и предлажу начини за превазилажење истих | -Одељењске старешине 7. и 8. разреда  -ученици осмог разреда  -чланови Тима | Кроз разговор и праћење постигнућа ученика на завршном испиту и упису жељених школа  -кроз интервју са ученицима који су уписали средње школе | Јул 2014.г | Стицање увида у квалитет рада Тимa и квалитет акционог плана са циљем да се евентуални уочени недостаци превазиђу | записници |

**ПРОГРАМ ПРОФЕСИОНАЛНЕ ОРИЈЕНТАЦИЈЕ**

Реализатори садржаја програма професионалне оријентације су одељењске старешине ученика седмог и осмог разреда, уз подршку тима за професионалну оријентацију, а осим пројекта стручни сарадник ће континуирано пружити помоћ у раду са ученицима седмог и осмог разреда и то најпре кроз саветодавни рад.

Одабир професије, односно наставак школовања је кључна ставка за ученике седмог и осмог разреда, па ће њима, управо из тог разлога бити посвећена посебна пажња у области професионалне оријентације. Носиоци ових активности су, као што је и речено, одељењске старешине седмог и осмог разреда и тим за професионалну оријентацију ученика у саставу :шк.педагог, наставник математике, наставник енглеског језика, уз сарадњу са родитељима. Акценат ће бити стављен на следећих пет фаза кроз које се пројекат и реализује:

1. **Самоспознаја** (основна идеја је да ученици препознају сопствене потенцијале, склоности и спремности за постигнућа и да тиме употпуне слику о себи).
2. **Информисање о занимањима и каријери** (неопходно је добо информисати ученике о могућим/жељеним занимањима и каријерном вођењу, како би могли самостално и ваљано да донесу одлуку о избору занимања; пожељно је структурирати информације и правити селекцију у зависности од интересовања ученика).
3. **Упознавање са путевима образовања** (ученике упознати са мрежом школа и путевима образовања који воде до жељене професије/занимања; најпре ученицима приближити доступност школа у физичком смислу, а потом и степенице које се могу пролазити до одређеног занимања – нпр.одабир одређене средње школе позитивно доприноси одабиру факултета, или бирати функционално занат, уколико ученик нема амбиција за високим образовањем...).
4. **Реални сусрети** са светом рада (сусрети и разговори са представницима одређених занимања у циљу директног унапређивања знања ученика о одређеном занимању и професији)

* Посете средњим школама
* Посете предузећима и организацијама у складу са интересовањима ученика и могућностима локалне средине и школе
* Разговор са појединим експертима у школи (такође у зависности од интересовања ученика и могућности школе и локалне средине).

1. **Доношење одлуке о избору школе и занимања** (инсистирање на самосталном доношењу одлука о избору школе или занимања, уз претходно добро размишљање и коришћење свих раније стечених информација (а по потреби и консултације са породицом), што резултира индивидуалном одговорношћу!!!